Σιδηροδρομικός σταθμός Λουτρού

Ο Σιδηροδρομικός Σταθμός Λουτρού αποτελεί μια σιδηροδρομική στάση επί της γραμμής Θεσσαλονίκη - Φλώρινα και βρίσκεται πλησίον του οικισμού Λουτρού του νομού Ημαθίας.

Η στάση βρίσκεται πλησίον επαρχιακής οδού σε κοντινή απόσταση από τον οικισμό, και αποτελεί προαιρετικό σταθμό του Προαστιακού σιδηρόδρομου Θεσσαλονίκης (σύνδεσμος=Γραμμή Π2 (Προαστιακός Θεσσαλονίκης)
|20x20εσ).

 Ιστορικό 

 19ος-20ος Αιώνας 
Στα τέλη του 19ου αιώνα, στο πλαίσιο της προσπάθειας βελτίωσης της διασύνδεσης των επαρχιών της Μακεδονίας, η Οθωμανική Αυτοκρατορία προώθησε την κατασκευή ενός εκτεταμένου σιδηροδρομικού δικτύου με σκοπό την επίτευξη ασφαλών και γρήγορων μεταφορών. Το 1894 εγκαινιάστηκε η γραμμή Θεσσαλονίκης – Μοναστηρίου (σημερινής Φλώρινας), η οποία αποτέλεσε για αρκετές δεκαετίες σημαντικό αναπτυξιακό άξονα για την ευρύτερη περιοχή της Κεντρικής και Δυτικής Μακεδονίας.

Η γραμμή χαράχτηκε με τρόπο τέτοιο, ώστε να περνάει πλησίον του οικισμού Λουτρού, και κατά τη διάρκεια του 20ού αιώνα δημιουργήθηκε υποδομή για την δημιουργία στάσης κοντά στον οικισμό. Η στάση εξυπηρετούσε τόσο την τοπική επιβατική κίνηση όσο και τις ανάγκες μεταφοράς αγροτικών προϊόντων, καθώς η περιοχή χαρακτηρίζεται από έντονη αγροτική δραστηριότητα. 

 21ος αιώνας 
Κατά την περίοδο 2003–2006, στο πλαίσιο του εκσυγχρονισμού της σιδηροδρομικής γραμμής Θεσσαλονίκης – Φλώρινας, η στάση του Λουτρού ανακαινίστηκε και εντάχθηκε ως προαιρετικός σταθμός στα δρομολόγια του Προαστιακού Σιδηροδρόμου Θεσσαλονίκης.

Η ένταξη αυτή είχε ως στόχο την εξυπηρέτηση των τοπικών μετακινήσεων μεταξύ Θεσσαλονίκης, Έδεσσας και Φλώρινας, διευκολύνοντας τη συγκοινωνιακή πρόσβαση των κατοίκων της περιοχής προς τα μεγαλύτερα αστικά κέντρα.

Σήμερα, η στάση εξακολουθεί να περιλαμβάνεται στο πλέγμα των δρομολογίων της γραμμής, αν και η επιβατική της κίνηση είναι περιορισμένη, με ελάχιστα δρομολόγια ημερησίως.

Δομή σταθμού
Το κτηριακό Συγκρότημα του Σιδηροδρομικού Σταθμού Λουτρού, αποτελείται από ένα αυτοτελές κτίσμα επιβατών με μονή αποβάθρα και δεν διαθέτει παρακαμπτήριες γραμμές. Παρακάτω παρατίθεται τοπογραφική απεικόνιση του κτηριακού συγκροτήματος του σταθμού:
κέντρο|χωρίς-πλαίσιο|941x941εσ

 Υπηρεσίες 
Η στάση του Λουτρού, από το 2010 εξυπηρετείται από δρομολόγια του Προαστιακού Σιδηρόδρομου Θεσσαλονίκης ως προαιρετική στάση.

 Παραπομπές 

Λουτρός
Λουτρος
Λουτρος